Maroela Media Afrikaanse Top-20: 13 November 2017Jo Black en Leah (Foto: Facebook) Die sangers Leah en Jo Black bly vandeesweek vir die tweede week in die no. 1-posisie in die Afrikaanse Top-20 met hul liedjie “Nooit alleen”. Joshua na die Reën betree dié week die Afrikaanse Top-20 op no. 20 met sy enkelsnit “2017”. Dié sanger het voorheen vertel dié liedjie gaan oor mense wat hul drome najaag. “Aan die begin van 2017 was daar ŉ nuwe atmosfeer in die lug, asof dit die jaar sou wees waarin baie mense die drome in hulle harte sou begin najaag. En aan die einde van 2017 voel dit vir my asof dit tóg so was,” het hy vertel. Juanita du Plessis maak ook haar toetrede tot die Top-20 met haar liedjie “Loop op die water”.